<poem>
Si soient owec lui {{rom|.cccc.|400}} compaignon
Que il laist en ostage por garison ;
{{NumVers|330}}Et se il le refusse et il die que non,
Mandes tot vostre esfors entor et environ
Et s’en ales sor lui par grant aïroison.
{{NumVers|M. 10}}{{rom|.c. m.|100000}} homes menes o le roial dragon ;
[Se prendre le poes, s’en aiez vengison]<ref>334 ''Sic'' B. C le volez, s’en arez. ''Ce vers nécessaire au sens manque à'' L.</ref>
{{NumVers|335}}Issi com jugeront de vostre cort baron. »<ref>335 C en vostre. B vo per et vo baron.</ref>
Et Charles respondi : « A Deu beneïçon.
Mais ne sai le mesage, si m’aïst saint Simon. »
Li bons rois Charlemaignes s’escria à haut ton.
« Baron, dist l’empereres, entendes ma raison.
{{NumVers|340}}Vos en ires au duc que jou tieng à felon.
{{rom|.i.|1}} mes tramis à lui, apreis la Rovoison,
K’il me venist servir à Paris ma maison.
Il ocist Enguerran par molt male ocoison ;<ref>343 C Il ocist le mesage par mauvaise achoison. ''Manque à'' B.</ref>
Tot mort le m’envoia, issi com nos savon.
{{NumVers|345}}Je ne sai que il dist, si m’aïst saint Simon.
Or vos i trametrai, par le cors saint Sanson,<ref>346 B Un mes i trametrai par [le] conseil Namon. C Or i trametrai autre par le conseil Naimon.</ref>
Et si esproverai se ce est voirs ou non. »
Et cil ont respondu : « Ne feres se bien non.
Mais {{rom|.i.|1}} tex hom i aut qui ne soit pas bricon ;<ref>349 B De par vos i soit telz. C de par vos i voist tel.</ref>
{{NumVers|350}}Hardis soit et engres et fier comme lion,
Et soient avec lui {{rom|.cccc.|400}} compaignon,
Qui tot li aideront, se çou vient au beson. »
« Hé Dex ! dist Charlemaignes, où le trovera l’on ?
Se nus de vos i va, je li donrai bel don. »
{{NumVers|355}}Onques n’i ot celui ki levast le menton
Ne ki se presentast de lui faire son bon ;
Il douterent le duc et la suie façon.
Comme Charles le vit, s’en ot au cuer friçon.
« K’est çou, dist Charlemaignes, si n’est çaiens nus hon
{{NumVers|360}}Ki s’en ossast lever ne prendre le baston,
</poem><section end="laisse008"/>
<references/>
Castets - La Chanson des quatre fils Aymon, 1909.djvu/296